I juni 1960 ga de ut sin første singel med «Apache» (skrevet av Jerry Lordan) som gjorde The Shadows til stjerner. Singelen lå på Top Fifty 20 uker i strekk og nådde førsteplassen i august 1960. Singelen solgte over 1 million eksemplarer og gruppa fikk gullplate. De neste to årene dominerte Cliff Richard og The Shadows popmusikken i Storbritannia. Senere kom hitene «Kon-Tiki» (1961; navn etter Thor Heyerdahls ekspedisjon) og «Wonderful Land» (1962; senere innspilt av Mike Oldfield på ). «Shadowband» (sologitar, rytmegitar og bassgitar samt trommer) ble et eget begrep på bakgrunn av The Shadows suksess. Bandet ble oppløst i 1968. Et stort antall band i mange land kopierte The Shadows, til dels ned til minst detalj. Hank Marvin regnes som den første gitarhelten i Europa.